Diari Oficial de la Generalitat Valenciana


Sumari del DOGV 8540, del 03-05-2019 (2019/4316)

RESOLUCIÓ de 16 d'abril de 2019, del conseller d'Educació, Investigació, Cultura i Esport, per la qual es nomenen els membres del Consell Assessor del Mecenatge.
-----------------------------------------------------------------------------------------------------------------------------------------------------------------

### Dades del document

Número de DOGV
:   8540

Data del DOGV
:   03-05-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/4316


Data del document
:   16-04-2019

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport

RESOLUCIÓ de 16 d'abril de 2019, del conseller d'Educació, Investigació, Cultura i Esport, per la qual es nomenen els membres del Consell Assessor del Mecenatge.  
 [2019/4316]  
La Llei 20/2018, de 25 de juliol, de la Generalitat, del mecenatge cultural, científic i esportiu no professional a la Comunitat Valenciana, té com a objectiu impulsar i fomentar el mecenatge de caràcter privat mitjançant la regulació d'un conjunt integrat de mesures tributàries i administratives en l'àmbit cultural, científic i en l'esportiu no professional, en la Comunitat Valenciana, i promoure, difondre i enriquir la cultura del mecenatge entre la societat valenciana.  
L'article 8 crea el Consell Assessor del Mecenatge (CASMEC) com a òrgan assessor de la Generalitat en matèria de mecenatge cultural, científic i esportiu no professional, i determina que tindrà una composició paritària i que estarà integrat pels membres que es determinen reglamentàriament amb un màxim de 21 components.  
La llei, en el seu article 9, li atribueix com a principals funcions les d'efectuar les propostes de declaració d'interès social dels projectes o activitats culturals, científiques i esportives no professionals a instància de les persones o les entitats beneficiàries; examinar les activitats o els projectes considerats d'interés social sense necessitat de declaració expressa, proposar al Consell la distinció Pere Maria Orts i Bosch per a aquelles persones o entitats que hagen destacat per la seua contribució al mecenatge; proposar la declaració d'esdeveniments d'especial rellevància, i garantir el control sobre la transparència i la publicitat de les actuacions de mecenatge en les modalitats previstes per la llei.  
La llei ha sigut desplegada pel Decret 2/2019, d'11 de gener, del Consell, pel qual es regula la composició i el funcionament del Consell Assessor del Mecenatge i els procediments per a la declaració i la comunicació de l'interés social de projectes i activitats culturals, científiques i esportives no professionals.  
El seu article 5 regula la composició del Consell Assessor del Mecenatge i estableix que, sota la presidència de la persona titular de la secretaria autonòmica amb competències en matèria de cultura o persona que la substituïsca, estarà integrat pels següents vocals:  
a) Un representant del Consell Valencià de Cultura.  
b) Un representant de les universitats públiques valencianes.  
c) Un representant dels instituts i centres públics d'investigació de la Comunitat Valenciana o que tinguen la seua seu en aquesta.  
d) Un representant de l'Institut Superior d'Ensenyances Artístiques de la Comunitat Valenciana, ISEACV.  
e) Un representant dels museus de titularitat pública de la Comunitat Valenciana o que tinguen la seu en aquesta.  
f) Un representant de les federacions esportives i dels clubs esportius de la Comunitat Valenciana.  
g) Dos representants de l'Administració del Consell.  
h) Quatre persones de reconegut prestigi dels àmbits cultural, científic i esportiu.  
L'apartat dos de l'article preveu que a fi de garantir la continuïtat dels treballs, es nomenarà, a més, una persona suplent per cada membre del Consell Assessor del Mecenatge, inclosa la Presidència, i que les persones membres titulars i suplents podran actuar indistintament.  
  
També disposa, al seu apartat tercer, que la designació de les persones titulars de les vocalies i els seus suplents, així com de les vacants que es puguen ocasionar, es realitzarà pel titular de la conselleria que ostente les competències en matèria de cultura respectant el principi de presència equilibrada de dones i homes en la designació de membres d'òrgans col·legiats, de conformitat amb el que es preveu en la Llei orgànica 3/2007, de 22 de maig, per a la igualtat efectiva de dones i homes, i es publicarà en el Portal del Mecenatge.  
D'altra banda, l'article 9 regula que la Secretaria del Consell Assessor del Mecenatge recaurà en la persona que ostente la direcció de l'Oficina del Mecenatge o persona que la substituïsca, qui exercirà el càrrec amb veu però sense vot.  
Per tot el que s'ha exposat, i d'acord amb el que disposa el Decret 2/2019, d'11 de gener, del Consell, resolc:  
Primer  
Nomenar els següents membres del Consell Assessor del Mecenatge:  
- President: el secretari autonòmic de Cultura i Esport, Albert Girona Albuixech.  
Suplent: la directora general d'Universitat, Investigació i Ciència, Josefina Bueno Alonso.  
  
- Secretària: la cap del Servei de Coordinació de Fons Europeus i de l'Oficina del Mecenatge, María José Rodrigo García.  
Suplent: María José Pla Olcina, cap de la Secció de Coordinació Administrativa de l'Oficina del Mecenatge.  
  
- Vocals:  
· Representant del Consell Valencià de Cultura:  
Titular: Ana Noguera Montagud.  
Suplent: Ángeles López Artiga.  
  
· Representant de les universitats públiques valencianes:  
Titular: Modesto Fabra Valls, vicerector de Planificació, Coordinació i Comunicació de la Universitat Jaume I de Castelló.  
Suplent: Daniel Pablo Tejero Olivares, professor titular de la Universitat Miguel Hernández d'Elx.  
  
· Representant dels instituts i centres públics d'investigació de la Comunitat Valenciana o que tinguen la seu en aquesta:  
Titular: Paloma Pérez Sánchez, Institut de Biomedicina de València IBV-CSIC.  
Suplent: María Domínguez Castellano, Institut de Neurociències UMH-CSIC.  
  
· Representant de l'Institut Superior d'Ensenyances Artístiques de la Comunitat Valenciana, ISEACV:  
Titular: Josep Manel García Company, director de l'ISEACV.  
Suplent: Blanca Castelló Peidró, gerent de l'ISEACV.  
  
· Representant dels museus de titularitat pública de la Comunitat Valenciana o que tinguen la seu en aquesta:  
Titular: José Luis Pérez Pont, director gerent del Consorci de Museus de la Comunitat Valenciana.  
Suplent: Rosa M.ª Castells González, directora del Museu d'Art Contemporani d'Alacant.  
  
· Representant de les federacions esportives i dels clubs esportius de la Comunitat Valenciana:  
Titular: Cristina González Paniagua, secretària de l'Associació de Federacions Esportives.  
Suplent: Albert Ituren Oliver, assessor jurídic de la Federació de Caça.  
  
· Dos representants de l'Administració del Consell:  
Titular: Josep Miquel Moya Torres, director general d'Esport de la Conselleria d'Educació, Investigació Cultura i Esport.  
Suplent: Joan Carles Cuenca Bolinches, subdirector general d'Esport de la Conselleria d'Educació, Investigació, Cultura i Esport.  
  
Titular: Ana María Ávila Peñalver, directora general d'Investigació, Innovació, Tecnologia i Qualitat de la Conselleria de Sanitat Universal i Salut Pública.  
Suplent: Óscar Zurriaga Llorens, subdirector general d'Investigació, Innovació, Tecnologia i Qualitat de la Conselleria de Sanitat Universal i Salut Pública.  
  
· Quatre persones de reconegut prestigi dels àmbits cultural, científic i esportiu no professional:  
Titular: Cristóbal Suría Luengo, expert en el sector fundacional.  
Suplent: Ignasi Mora Tarazona, escriptor.  
Titular: Maria Margarita Landete Carrilero, comunicòloga, cantant i gestora cultural.  
Suplent: Vanessa Giner Roig, presidenta del Sindicat de la Música Valenciana.  
  
Titular: Roberto Ángel García Prieto, dramaturg i director escènic.  
  
Suplent: Gabriel Ochoa Peris, dramaturg, director i guionista audiovisual.  
Titular: Laura Gómez Ropiñón, judoka.  
Suplent: Ana Sanchis Cháfer, ciclista.  
  
Segon  
Aquesta resolució es publicarà en el Diari Oficial de la Generalitat Valenciana i produirà efectes des del dia de la publicació.  
  
València, 16 d'abril de 2019.- El conseller d'Educació, Investigació, Cultura i Esport: Vicent Marzà Ibáñez.